CELEX: 62012FN0013
Language: mt
Date: 2012-02-03 00:00:00
Title: Kawża F-13/12: Rikors ippreżentat fit- 3 ta’ Frar 2012 — ZZ vs Il-Kummissjoni

12.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/32
            
         Rikors ippreżentat fit-3 ta’ Frar 2012 — ZZ vs Il-Kummissjoni
   (Kawża F-13/12)
   2012/C 138/74
   Lingwa tal-kawża: il-Franċiż
   
      Partijiet
   
   
      Rikorrenti: ZZ (rappreżentanti: S. Rodrigues, C. Bernard-Glanz, A. Blot, avukati)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni tal-Kummissjoni li l-kuntratt tar-rikorrenti bħala aġent kuntratwali ma jiġġeddidx.
   
      Talbiet tar-rikorrenti
   
   
               —
            
            
               Jiddikjara r-rikors preżenti ammissibbli;
            
         
               —
            
            
               jannulla d-deċiżjoni adottata mill-kap tal-unità “reklutaġġ u tmiem tas-servizz”, Direttorat HR.B, DG Riżorsi Umani u Sigurtà, fil-kwalità tiegħu ta’ Awtorità Investita bis-Setgħa li tikkonkludi Kuntratti tal-Impjieg (AHCC), li l-kuntratt tar-rikorrenti ma jiġġeddidx;
            
         
               —
            
            
               sa fejn hemm bżonn, jannulla d-deċiżjoni adottata mill-AHCC, li tiċħad l-ilment imressaq mir-rikorrenti;
            
         
               —
            
            
               riintegrazzjoni tar-rikorrenti fil-funzjonijiet tagħha fi ħdan id-DG DIGIT fil-kuntest ta’ estensjoni tal-kuntratt tagħha f’konformità mar-rekwiżiti tar-Regolamenti tal-Persunal;
            
         
               —
            
            
               sussidjarjament, u fil-każ li t-talba għar-riintegrazzjoni kif deskritta iktar ’il fuq ma tiġix milqugħa, jikkundanna lill-konvenuta tirrimedja għad-dannu subit mir-rikorrenti, evalwat provviżorjament u ex aequo et bono għad-differenza bejn ir-remunerazzjoni li kieku kienet tirċievi bħala aġent temporanju fi ħdan il-Kummissjoni li kieku l-kuntratt tagħha ġġedded, u l-ammont tal-benefiċċji ta’ qgħad li hija attwalment tirċievi, u dan għal perijodu ta’ sentejn (li jikkorrispondi għat-tul tat-tiġdid previst skont l-Artikolu 8 tal-Kundizzjonijiet tal-Impjieg), flimkien mal-interessi moratorji bir-rata legali waqt il-perjodu kkonċernat;
            
         
               —
            
            
               fi kwalunkwe każ, jikkundanna lill-konvenuta għall-ħlas ta’ somma ffissata provviżorjament u ex aequo et bono għal EUR 5 000, bħala kumpens għad-danni morali, flimkien mal-interessi moratorji bir-rata legali b’effett mis-sentenza li għandha tingħata;
            
         
               —
            
            
               jikkundanna lill-Kummissjoni Ewropea għall-ispejjeż.